1. **Правилник о садржају, начину уписа и вођења евиденције посебних центара за превенцију безбедносних ризика у информационо-комуникационим системима**

Коментар на Нацрт овог Правилника доставио је Телеком Србија дана 20.01.2020.године заведен под бројем 1-05-3400-2/20-1

Телеком Србија

У члану 5. став 1. Нацрта Правилника наведено је које доказе треба доставити уз пријаву за упис у Евиденцију, као неоспоран доказ о обављању послова превенције и заштите од безбедносних ризика.

Предлажемо да се наведе да је потребно доставити један од наведених доказа, како је то утврђено у пријави за упис у евиденцију актуелног правилника.

РАТЕЛ

РАТЕЛ не прихвата предложену измену. Наиме, у пракси је утврђено да је целисходније прописати достављање свих предложених доказа, кумулативно, јер је из једног од ових аката врло тешко неспорно утврдити да подносилац пријаве, у тренутку подношења пријаве, пружа услуге превенције и заштите од безбедносних ризика.

Телеком Србија

Такође, предлажемо да исто буде наведено и у пријави (Образац 1), која је саставни део Нацрта Правилника, а у складу са наводом из претходног става.

У члану 5.став 1.тачка 3, наведен је Образац RFC 2350. RFC 2350 није образац већ IETF стандард.

РАТЕЛ

РАТЕЛ прихвата предложену измену и прецизира дефиницију документа RFC2350, те додаје у фусноти следеће „RFC 2350 је текстуални документ којим подносилац пријаве описује своје капацитете и каталог услуга, као и методе безбедне комуникације и исти представља један од најважнијих докумената у ЦЕРТ заједници. Документ је доступан као Aнекс Д на адреси https://tools.ietf.org/html/rfc2350 “

Телеком Србија

 У члану 6. став 2. после речи "електронским путем" и зареза, предлажемо да се наведе реч "осим". Претпостављамо да иста грешком није наведена.

РАТЕЛ

РАТЕЛ прихвата сугестију за измену овог става те исти мења тако да сада гласи: „Пријава за упис у Евиденцију и документација која се прилаже уз пријаву достављају се у форми електронског документа у оригиналу или у форми овереног дигитализованог акта, у складу са прописима којима се регулише електронски документ, електронска идентификација и услуге од поверења у електронском пословању, на електронску адресу Националног ЦЕРТ-а“.

Телеком Србија

У члану 8.став 3. уместо „става 1.“ потребно је да стоји „става 2.“ – прихваћено

У члану 8. став 4. уместо „става 2“ потребно је да „стоји става 3“ – прихваћено